ਆਰਾਚਾਰ
ਆਰਾਚਾਰ  ਕੇਆਰ ਮੀਰਾ ਦੁਆਰਾ ਲਿਖਿਆ ਇੱਕ ਮਲਿਆਲਮ ਨਾਵਲ ਹੈ। ਮੂਲ ਰੂਪ ਵਿੱਚ ਇਹ ਮੱਧਯਮ ਵੀਕਲੀ ਵਿੱਚ ਲਗਾਤਾਰ 53 ਜਿਲਦਾਂ ਵਿੱਚ ਛਪਿਆ, ਨਾਵਲ ਨੂੰ 2012 ਵਿੱਚ ਡੀ.ਸੀ. ਬੁਕਸ ਦੁਆਰਾ ਇੱਕ ਕਿਤਾਬ ਦੇ ਰੂਪ ਵਿੱਚ ਪ੍ਰਕਾਸ਼ਿਤ ਕੀਤਾ ਗਿਆ ਸੀ। ਇਸਦਾ ਅਨੁਵਾਦ ਜੇ. ਦੇਵਿਕਾ ਦੁਆਰਾ ਹੈਂਗਵੂਮਨ: ਏਵਰੀਵਨ ਲਵਜ਼ ਏ ਗੁੱਡ ਹੈਂਗਿੰਗ (ਹੈਮਿਸ਼ ਹੈਮਿਲਟਨ, 2014) ਦੇ ਸਿਰਲੇਖ ਹੇਠ ਅੰਗਰੇਜ਼ੀ ਵਿੱਚ ਕੀਤਾ ਗਿਆ ਸੀ।

ਇਸ ਦੀ ਕਹਾਣੀ ਬੰਗਾਲ ਅਧਾਰਿਤ ਚੌਥੀ ਸਦੀ ਈਸਾ ਪੂਰਵ ਸਮੇਂ ਦੀ ਹੈ ਜਿਸ ਵਿਚ ਖ਼ਾਨਦਾਨੀ ਫਾਂਸੀ ਦੇਣ ਵਾਲਿਆਂ ਦੇ ਇੱਕ ਪਰਿਵਾਰ ਦੀ ਕਹਾਣੀ ਪੇਸ਼ ਕੀਤੀ ਗਈ ਹੈ। ਨਾਵਲ ਦੀ ਪਾਤਰ, ਚੇਤਨਾ, ਇੱਕ ਮਜ਼ਬੂਤ ਅਤੇ ਦ੍ਰਿੜ੍ਹ ਔਰਤ ਹੈ ਜੋ ਇਸ ਪੇਸ਼ੇ ਨੂੰ ਵਿਰਾਸਤ ਵਿੱਚ ਪ੍ਰਾਪਤ ਕਰਨ ਲਈ ਸੰਘਰਸ਼ ਕਰਦੀ ਹੈ।

ਪ੍ਰਸਿੱਧ ਸਾਹਿਤਕ ਆਲੋਚਕ ਐੱਮ. ਲੀਲਾਵਤੀ ਅਨੁਸਾਰ, ਆਰਾਚਾਰ ਮਲਿਆਲਮ ਦੀਆਂ ਸਭ ਤੋਂ ਵਧੀਆ ਸਾਹਿਤਕ ਰਚਨਾਵਾਂ ਵਿੱਚੋਂ ਇੱਕ ਹੈ ਅਤੇ ਓ.ਵੀ. ਵਿਜਯਨ ਦੀ ਕਲਾਸਿਕ ਰਚਨਾ ਖਾਸਕਿੰਤੇ ਇਤਿਹਾਸਮ ਦੀ ਵਿਰਾਸਤ ਦਾ ਅਨੁਸਰਣ ਕਰਦੀ ਹੈ। ਇਸ ਨਾਵਲ ਨੂੰ 2013 ਦਾ ਕੇਰਲ ਸਾਹਿਤ ਅਕਾਦਮੀ ਪੁਰਸਕਾਰ ਮਿਲਿਆ। ਇਸਨੂੰ 2013 ਵਿੱਚ ਓਡਕੁਝਲ ਅਵਾਰਡ, 2014 ਵਿੱਚ ਵਯਾਲਰ ਅਵਾਰਡ, 2015 ਵਿੱਚ ਸਾਹਿਤ ਅਕਾਦਮੀ ਅਵਾਰਡ ਅਤੇ 2018 ਵਿੱਚ ਮੁਤਾਥੂ ਵਾਰਕੀ ਅਵਾਰਡ ਨਾਲ ਵੀ ਸਨਮਾਨਿਤ ਕੀਤਾ ਗਿਆ ਸੀ। ਇਸਨੂੰ ਦੱਖਣੀ ਏਸ਼ੀਆਈ ਸਾਹਿਤ ਲਈ 2016 ਦੇ ਡੀ.ਐਸ.ਸੀ. ਪੁਰਸਕਾਰ ਲਈ ਵੀ ਨਾਮਜ਼ਦ ਕੀਤਾ ਗਿਆ ਸੀ।

ਕਥਾਨਕ 
ਕਹਾਣੀ ਜਲਾਦ ਫਣੀਭੂਸ਼ਣ ਗਰਧਾ ਮੂਲਿਕ ਦੀ ਧੀ ਚੇਤਨਾ ਗਰਧਾ ਮੂਲਿਕ ਦੇ ਦ੍ਰਿਸ਼ਟੀਕੋਣ ਤੋਂ ਬਿਆਨ ਕੀਤੀ ਗਈ ਹੈ, ਜਿਸਦਾ ਪਰਿਵਾਰ ਕੋਲਕਾਤਾ ਦੇ ਚਿਤਪੁਰ ਵਿੱਚ ਨਿਮਤਲਾ ਘਾਟ ਦੇ ਨੇੜੇ ਰਹਿੰਦਾ ਹੈ। ਚੇਤਨਾ ਆਪਣੇ ਪਿਤਾ, ਮਾਂ, ਭਰਾ (ਰਾਮੂ ਦਾ), ਦਾਦੀ (ਠਾਕੁਮਾ) ਪਿਤਾ ਦੇ ਭਰਾ (ਜਿਸ ਨੂੰ ਉਹ ਕਾਕੂ ਕਹਿੰਦੀ ਹੈ) ਅਤੇ ਉਸਦੀ ਪਤਨੀ (ਕਾਕੀਮਾ) ਨਾਲ ਰਹਿੰਦੀ ਹੈ। ਉਹ 22 ਸਾਲਾਂ ਦੀ ਇੱਕ ਹੁਸ਼ਿਆਰ ਵਿਦਿਆਰਥੀ ਹੈ, ਉਸਨੇ ਆਪਣੇ ਪਲੱਸ ਟੂ ਵਿੱਚ ਚੰਗੇ ਨੰਬਰ ਪ੍ਰਾਪਤ ਕੀਤੇ। ਹਾਲਾਂਕਿ, ਆਰਥਿਕ ਤੰਗੀ ਕਾਰਨ, ਉਸਨੇ ਅੱਗੇ ਦੀ ਪੜ੍ਹਾਈ ਨਹੀਂ ਕੀਤੀ। ਉਸ ਦੀ ਮਾਂ ਅਤੇ ਕਾਕੀਮਾ ਘਰ ਦਾ ਪੇਟ ਭਰਨ ਲਈ ਚਾਹ ਵੇਚਦੇ ਹਨ। ਉਹ ਗਰੀਬੀ ਵਿੱਚ ਰਹਿੰਦੇ ਹਨ ਕਿਉਂਕਿ ਪਿਛਲੇ ਕੁਝ ਦਹਾਕਿਆਂ ਵਿੱਚ ਫਾਂਸੀ ਦੀ ਗਿਣਤੀ ਵਿੱਚ ਕਮੀ ਆਈ ਹੈ। ਇਸ ਦੌਰਾਨ, ਫਣੀਭੂਸ਼ਣ ਆਪਣੀ ਨੌਕਰੀ ਦੇ ਕਾਰਨ ਮਹੱਤਵਪੂਰਨ ਮੀਡੀਆ ਜਾਂਚ ਵਿੱਚ ਰਹਿੰਦਾ ਹੈ, ਪਰ ਉਹ ਚੇਤਨਾ ਦੀ ਫੋਟੋ ਨੂੰ ਲੋਕਾਂ ਦੀਆਂ ਨਜ਼ਰਾਂ ਵਿੱਚ ਆਉਣ ਨਹੀਂ ਦਿੰਦਾ। ਕਹਾਣੀ ਇਸੇ ਤਰ੍ਹਾਂ ਪਾਠਕਾਂ ਦਾ ਧਿਆਨ ਖਿਚਦੀ ਹੋਈ ਤੁਰਦੀ ਹੈ।

ਹਵਾਲੇ 

 http://www.mathrubhumi.com/news/kerala/kr-meera-bags-sahitya-academy-award-malayalam-news-1.741303

ਬਾਹਰੀ ਲਿੰਕ 

 ਡੀਸੀ ਬੁੱਕਸ ਦੀ ਅਧਿਕਾਰਤ ਵੈੱਬਸਾਈਟ 'ਤੇ ਅਰਾਚਾਰ 

ਭਾਰਤੀ ਨਾਵਲ